

|  |
| --- |
| Sutarties priedas Nr. 1 |
|  |

**LAIPTŲ ĮRENGIMO MIŠKO REKREACINIAME OBJEKTE DARBŲ TECHNINĖ SPECIFIKACIJA**

**1. PIRKIMO OBJEKTAS**

1.1.Laiptų įrengimo darbai rekreaciniame objekte "Antavilio šiaurinė" - Konstrukcijų statybos darbai,BVPŽ kodas *45223000-6* (darbų kiekiai/apimtys ir vieta detalizuoti šioje techninėje specifikacijoje).

1.2.Pirkimo objekto apimtys. Pirkimo objektas neskaidomas į dalis. Sutarties galiojimo laikotarpiu (įskaitant visus galimus jos pratęsimus, jei tokia galimybė nustatyta Sutartyje) planuojamas įsigyti kiekis (apimtis) ir vieta:

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kiekis (apimtis)** | **Matavimo vnt.** | **Darbų įvykdymo terminas** |
| 1. | Laiptų įrengimo darbai (poilsiavietėje „Antavilio šiaurinė“ vietos taško koordinatės LKS 94 sistemoje: X:6074024.19; Y:590373.21) | 1 | vnt. | 2025-12-31 |

**2. PIRKIMO OBJEKTO PRITAIKYMO SRITIS**

2.1.Miško rekreacija

**3. TECHNINIŲ REIKALAVIMŲ, KURIUOS TURI ATITIKTI PERKAMI DARBAI, APRAŠYMAS**

3.1. Visi statybos produktai (gaminiai ir medžiagos) bei įrenginiai privalo atitikti LR standartų LST reikalavimus ir šias technines specifikacijas.

Visiems produktams naudojamiems Darbų atlikimui bus taikomi LR aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2017 m. sausio 18 d. įsakymo Nr. D1-60 redakcija) patvirtinti minimalūs aplinkos apsaugos kriterijai.

3.2 Rekreacinės įrangos (laiptai) pagaminimui turi būti panaudota ne mažiau kaip 80 proc. medienos iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.

**3.3.** **Laiptų įrengimas poilsiavietėje „Antavilio šiaurinė“**

Rangovas savo sąnaudomis pagamina ir pastato medinius laiptus šlaite (šlaito ilgis 43 m), įrengiant sijoms sumontuoti reikalingus pagrindus (polius) žemėje (30÷34 vnt.). Sijoms montuoti įrengiami metaliniai (cinkuoti) sraigtiniai poliai, kurie į žemę įsriegiami ne sekliau nei 100 cm. Sijų ir polių sujungimo mazgai turi būti ne mažesniame kaip 20 cm ir ne didesniame kaip 40 cm aukštyje nuo žemės paviršiaus. Laiptų sijoms, pakopoms ir turėklų statramsčiams naudojama orasausė statybinė spygliuočių mediena (nenuobliuoti tašai: sijoms 250X70 mm; pakopoms 50÷100X50 mm, turėklų statramsčiams 100X70 mm). Laiptų konstrukcijos plotis 110 cm. Laiptų ilgis 43 m. Pakopų aukštis 15÷20 cm, plotis 30÷25 cm. (visų pakopų aukštis ir plotis turi būti vienodas). Abejose laiptų pusėse prie sijų išorinių sienelių tvirtinami turėklai. Turėklo konstrukcija susideda iš statramsčių ir porankių. Tarpai tarp statramsčių turi būti ne didesni nei 1,5 m. Porankiai gaminami iš nuobliuotų tašų (70X40 mm). Porankių viršutinės briaunos turi būti užapvalintos. Turėklų aukštis (matuojant nuo sijos viršaus) 90÷95 cm.

Pirmoji laiptų pakopa įrengiama taip, kad jos lygis sutaptų su šlaito, kuriame įrengiami laiptai, viršutinės briaunos lygiu. Paskutinioji laiptų pakopa turi būti įrengta 15÷20 cm aukščiau apatinės šlaito briaunos. Laiptai – vieno maršo (be posūkių ir aikštelių).

Visos laiptų konstrukcinės detalės tarpusavyje turi būti sujungtos srieginiais tvirtinimo elementais. Laiptų medinės detalės turi būti impregnuotos antiseptinių savybių turinčiu pusiau skaidriu (tamsaus ąžuolo spalvos) impregnantu (padengimų skaičius pagal impregnanto gamintojo instrukciją).